EkBass/fiwiki-20250220-pages-articles huggingface dataset:
Fasisti (elokuva)

Fasisti () on italialais-ranskalais-länsisaksalainen draamaelokuva vuodelta 1970. Elokuva perustuu Alberto Moravian Il conformista -romaaniin vuodelta 1954, ja sen on ohjannut ja käsikirjoittanut Bernardo Bertolucci. == Juoni == Elokuvan päähenkilö on fasistisessa Italiassa elävä Marcello Clerici, joka pyrkii mukautumaan maan vallitsevaan fasistiseen ideologiaan. Italian salainen poliisi lähettää Marcellon Ranskaan salamurhaamaan entisen opettajansa, joka on fasismin vastustaja. == Rooleissa == Lähde: == Vastaanotto == Bertolucci sai Fasisti-elokuvasta parhaan sovitetun käsikirjoituksen Oscar-ehdokkuuden. Lisäksi elokuva oli ehdolla parhaan vieraskielisen elokuvan Golden Globe -palkinnon saajaksi. Helsingin Sanomien Pertti Avola kutsui vuonna 2013 Fasistia yhdeksi elokuvahistorian parhaista kuvauksista totalitarismin houkutuksesta. Yhdysvaltalaisen Rotten Tomatoes -sivuston mukaan kaikki elokuvan saamat arvostelut ovat olleet myönteisiä. Vuonna 2018 BBC:n kansainvälinen asiantuntijaraati äänesti Fasistin kaikkien aikojen sadan parhaan ei-englanninkielisen elokuvan joukkoon. == Lähteet == Luokka:Italialaiset draamaelokuvat Luokka:Ranskalaiset draamaelokuvat Luokka:Saksalaiset draamaelokuvat Luokka:Vuoden 1970 italialaiset elokuvat Luokka:Vuoden 1970 ranskalaiset elokuvat Luokka:Vuoden 1970 saksalaiset elokuvat
Lego Worlds

Lego Worlds on TT Gamesin kehittämä hiekkalaatikkopeli, joka on julkaistu vuonna 2017 PlayStation 4:lle, Xbox Onelle ja Windowsille. Peli on ollut saatavilla Steam-palvelun "Early Access"-versiona vuoden 2015 kesäkuusta alkaen. == Pelaaminen == Pelin avoimissa, erilaisia ympäristöjä täynnä olevassa satunnaisgeneroituneissa Lego-palkoista kokonaan koostuvissa maailmoissa voi rakentaa oikeastaan mitä vain yksi palikka kerrallaan. Toinen tapa on myös asettaa maailmaan suurempia rakennelmia, esineitä tai muuta sellaista. Maailmassa liikkumiseen voi käyttää omien jalkojensa lisäksi esimerkiksi legoista koostuvia lohikäärmeitä, helikoptereita ja moottoripyöriä. Kuten Minecraftissä, eräässä tunnetussa hiekkalaatikkovideopelissä, myös Lego Worldin yksiä pelin olennaisimmista osista ovat maailman tutkiminen ja aarteiden löytäminen. Pelissä on tällä hetkellä vain yksinpeli, mutta moninpeli on tulossa viimeistään pelin virallisessa julkaisussa. == Lähteet == == Aiheesta muualla == * Luokka:Vuoden 2017 videopelit Luokka:PlayStation 4 -pelit Luokka:Xbox One -pelit Luokka:Windows-pelit
Eikä yksikään pelastunut (televisiosarja)

Eikä yksikään pelastunut (engl. And Then There Were None) on vuonna 2015 julkaistu brittiläinen jännityssarja, joka perustuu Agatha Christien klassikkoromaaniin Eikä yksikään pelastunut. Sarjan käsikirjoitti Sarah Phelps ja ohjasi Craig Viveiros. Eikä yksikään pelastunut esitettiin Isossa- Britanniassa jouluna 2015 BBC One -kanavalla kolmessa 70 minuutin osassa. Suomessa MTV3 esitti sarjan neljässä 45 minuutin osassa 26. joulukuuta 2016 alkaen. ==Rooleissa== ==Juoni== Kahdeksan henkilöä, tohtori Armstrong, rikosylikonstaapeli Blore, neiti Emily Brent, Vera Claythorne, kenraali Macarthur, Anthony Marston, Philip Lombard ja tuomari Wargrave, kutsutaan lomailemaan Sotilassaarelle. Saarella sijaitsevassa talossa ovat palvelusväkenä herra ja rouva Rogers. Paikalla eivät kuitenkaan ole herra ja rouva Owen, jotka ovat kutsuneet saarelle kaikki vieraat. Jokaisen vieraan makuuhuoneen seinällä on vanha lastenloru, jossa kuvataan, kuinka kymmenestä sotilaasta ei jäänyt yhtään jäljelle. Ruokasalin pöydällä on kymmenen posliinista sotilasta. Herra Owenin määräyksestä palvelijat laittavat illallisen jälkeen gramofoniin soimaan levyn, joka sisältää puheen, jossa jokaista paikalla ollutta syytetään murhasta. Pian vieraita aletaan murhata lorun mukaan yksitellen. ==Vastaanotto== Eikä yksikään pelastunut sai Britanniassa hyvän vastaanoton kriitikoilta. Sarja oli Britannian TV:n toiseksi katsotuin ohjelma jouluna 2015. ==Lähteet== Luokka:2010-luvun brittiläiset draamasarjat Luokka:Agatha Christien teoksiin perustuvat televisiosarjat Luokka:BBC:n televisio-ohjelmat
Forest

Forest tai The Forest voi tarkoittaa ainakin seuraavia: * Forest, kunta Brysselin pääkaupunkiseudulla Belgiassa * Forest, paikkakunta Mississippissä, Yhdysvalloissa * Forest, venäläinen kansallissosialistinen black metal -yhtye * Forest, Circlen albumi vuodelta 2004 * The Forest, videopeli vuodelta 2014 * The Forest, kauhuelokuva vuodelta 2016 * Forest-nimisiä henkilöitä: ** Emmelie de Forest (s. 1993), tanskalainen laulaja ** Jean Forest (1926–2024), kanadalainen yliopiston rehtori ja poliitikko ** Lee De Forest (1873–1961), yhdysvaltalainen keksijä ** Mark Forest, oik. Lou Degni (1933–2022), yhdysvaltalainen kehonrakentaja, elokuvanäyttelijä ja oopperalaulaja.
Leijut

Leijut (Artamidae) on varpuslintujen heimo, jota tavataan vain Oseaniassa. Heimo sisältää 23 lajia neljässä suvussa ja kahdessa alaheimossa: Artaminae (yksi suku) ja Cracticinae (huiluvarikset). Aiemmin leijuihin luettiin vain suku Artamus, mutta vuonna 1994 siihen alettiin laskea myös huiluvarikset. Joissakin lähteissä niitä käytetään vielä erillisinä heimoina. == Lähteet == *
Valkoinen terrori

Valkoinen terrori viittaa ainakin seuraaviin historiallisiin poliittisiin väkivaltaisuuksiin, jotka on tehty vastavallankumouksen nimissä: * ensimmäinen valkoinen terrori, poliittiset väkivaltaisuudet Ranskassa thermidorin vallankaappauksen jälkeen vuonna 1795 * toinen valkoinen terrori, poliittiset väkivaltaisuudet Ranskassa Bourbon-restauraation alussa vuonna 1815 * valkoinen terrori, poliittiset väkivaltaisuudet valkoisen armeijan vihollisia vastaan Venäjän sisällissodan aikana * valkoinen terrori, Suomen sisällissodan valkoisten tekemät väkivaltaisuudet * valkoinen terrori, vastavallankumouksellisen väkivallan aika Unkarin neuvostotasavaltaa ja kommunisteja vastaan * valkoinen terrori, laajamittaiset väkivaltaisuudet Kreikan kansallisen vapautusarmeijan entisiä jäseniä vastaan * valkoinen terrori eli Shanghain verilöyly Kiinassa vuonna 1927 * valkoinen terrori, toisinajattelijoiden vainoaminen Taiwanissa vuosina 1949–1992.
Metelinkiukaat

Metelinkiukaat on Päijänteen saariryhmä Keski-Suomessa Jyväskylän Korpilahdella. Se sijaitsee Vanhanselän pohjoispuolella. == Maantietoa == Saariryhmässä on neljä saarta, joista suurin saari on 260 metriä pitkä, 130 metriä leveä ja sen pinta-ala on 1,9 hehtaaria . Saaria suojaa pohjoisessa Oravisaari ja kaakossa Vehkasaari. Lännessä päin sijaitsee pieni Hiidenlahti, joka jää Vanhannenän ja Viitanenän niemien suojaan. Saaria erottaa mantereesta Oravisalmi, jonka nimi on Metelinkiukaiden kohdalla Omenalahti. Salmen takana mantereella kohoaa Oravivuori, jonka eteläosaa kutsutaan Kukkulankorveksi. Siellä kohoaa näkötorni paikalla, joka toimi yhtenä Struven ketjun kolmiomittauspaikkana. Saaret ovat matalia ja suurin saari on samalla myös korkein. Se yltää noin 90 metrin korkeuteen merenpinnasta (mpy.), jolloin se kohoaa 12 metrin korkeuteen Päijänteen vedenpinnasta. Suurimmalla ja pienimmällä saarella on vapaa-ajan asunto. Muut saaret ovat autioita. Saaret ohittaa Oravisalmen kautta merkitty veneväylä. == Luontoarvoja == Saaret ovat luonnonsuojelualueita, jotka on sisällytetty osaksi Natura 2000 -aluetta Vanhanselkä–Ruppavuori (FI0900079, yhteensä 306 ha). Eteläisintä saarta lukuun ottamatta saaret ovat suojeltuja ja suurin saari on mökkitonttia lukuun ottamatta suojeltu. == Etymologiaa == Metelinkiukaat-nimi taas viittaa siihen, että paikka on mahdollisesti ollut muinaisuskon kannalta esimerkiksi palvontapaikka tai hautauspaikka, lapinraunio. Metelinkiuas, joka näyttää lähinnä kiviröykkiöltä eli lapinrauniolta, on eräs näiden kansanomainen nimitys. == Katso myös == * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Korpilahden saaret
Punainen terrori

Punainen terrori voi viitata seuraaviin: == Historiallisia poliittisia väkivaltaisuuksia == * punainen terrori, punaisten tekemät väkivaltaisuudet Suomen sisällissodan aikana * punainen terrori, bolševikkien tekemät järjestelmälliset väkivaltaisuudet Venäjän sisällissodan aikana * punainen terrori, vasemmistolaisten tahojen tekemät väkivaltaisuudet Espanjan sisällissodan aikana * punainen terrori, hajanaisten vasemmistolaisten ja partisaanien tekemät väkivaltaisuudet Jugoslaviassa toisen maailmansodan aikana * punainen terrori, Mengistu Haile Mariamin sosialistihallinnon toteuttamat julmuudet Etiopiassa ja Eritreassa. == Muuta == *Poliittiset väkivaltaisuudet Suomessa 1918, osa 1: Punainen terrori, Jaakko Paavolaisen tutkimus vuodelta 1966 Luokka:Täsmennyssivut
Urmas Kruuse

Urmas Kruuse (s. 14. heinäkuuta 1965 Elva, ViroUrmas Kruuse Viron hallituksen sivustolla (Arkistoitu linkki) ) on virolainen poliitikko. Hän oli Viron maaseutuministeri 2015–2016 ja 2021–2023. Vuosina 2014–2015 hän oli terveys- ja työministeri. Kruuse on Reformipuolueen jäsen. Kesäkuusta heinäkuuhun 2022 Kruuse toimi myös Viron ympäristöministerinä, kun pääministeri Kaja Kallas erotti keskustapuolueen ministerit. ==Nuoruus== Kruuse kävi Elva keskikoulua ja suoritti liikkeenjohdon loppututkinnon International University Audentesissa. Vuosina 1997–1999 hän työskenteli myyntijohtajana Siberry Rebase Hulgiladussa ja 1999–2002 Kesko Food AS: myyntijohtajana. Kruuse on myös esiintynyt muusikkona. ==Poliittinen ura== Vuosina 2002–2007 Kruuse oli kotikaupunkinsa Elvan kaupunginjohtaja ja 2007–2014 Tarton kaupunginjohtaja. Kruuse nimitettiin terveys- ja työministeriksi Taavi Rõivasin ensimmäiseen hallitukseen 26. maaliskuuta 2014 ja maaseutuministeriksi 9. huhtikuuta 2015 Rõivasin toiseen hallitukseen. ==Lähteet== Luokka:Tarton kaupunginjohtajat Luokka:Viron kunnanjohtajat Luokka:Viron ministerit Luokka:Viron maatalousministerit Luokka:Viron reformipuolueen poliitikot Luokka:Ympäristöministerit Luokka:Vuonna 1965 syntyneet Luokka:Elävät henkilöt
Deepika Kumari

Deepika Kumari (s. 13. kesäkuuta 1994) on intialainen jousiampuja. Hän voitti kultaa Kansainyhteisön kisoissa 2010 taljajousen henkilökohtaisessa kilpailussa ja joukkuekilpailussa yhdessä Dola Banerjeen ja Bombayla Devi Laishramin kanssa.https://web.archive.org/web/20120911002027/http://www.archery.org/content.asp?me_id=4321&cnt;_id=6623 == Yksityiselämä == Deepika Kumari syntyi Tuk-tuk kuskin ja sairaanhoitajan lapseksi. Nuoruudessaan Kumari paiskoi mangoja kivillä.http://archive.siasat.com/news/deepika-kumari-mangoes-cwg-gold-138497/ Kumarin vanhemmilla oli vaikeuksia saada rahaa Deepikan unelmaan. Tämä johti kompromisseihin ja joskus Kumari harjoitteli kotitekoisilla bambujousilla ja nuolilla. == Lähteet == Luokka:Vuonna 1994 syntyneet Luokka:Intialaiset jousiampujat Luokka:Elävät henkilöt
Nokoset

Nokoset ovat lyhyet päiväunet. Nokosilla voidaan korvata lyhyeksi jääneet yöunet ja välttää univaje, tai ne voivat olla osa ihmisen normaalia unirytmiä. Joissain kulttuureissa, kuten Japanissa ja Kiinassa, nokosten ottaminen aina tilaisuuden tullen on melko yleistä. Espanjalaiset ovat perinteisesti vetäytyneet pitkille nokosille eli siestalle iltapäivisin. Sopivan mittaisten nokosten on todettu vähentävän väsymystä, parantavan kognitiivisia suorituksia sekä vakauttavan tunne-elämää. Jo kuuden minuutin nokosten on osoitettu auttavan muistamaan juuri opitut asiat paremmin. Nokosten ihannepituutena pidetään 10:stä 20–30:een minuuttia. Hiukan sitä pidemmät nokoset aiheuttavat sen, että aivojen aineenvaihdunta hidastuu ja herättyä on tokkurainen olo usein jopa puolen tunnin ajan. Jo vähintään tunnin pituisten nokosten avulla voi päästä syvään uneen, jonka jälkeen suorituskyky on yhtä hyvä kuin aamulla. 90 minuutin nokosista voi herätä REM-univaiheen aikana kuten aamullakin. Nokosten suositeltu ajankohta on iltapäivällä kello 15 aikoihin, joka on useimmille päivän keskikohta. Tällöin ihmisen biologinen kello avaa uni- ikkunan, ja hänen on helppo nukahtaa. Liian myöhään pidetyt pitkät nokoset voivat vaikeuttaa nukahtamista yöksi. ==Lähteet== == Aiheesta muualla == Luokka:Uni
Grantchester

Grantchester on brittiläinen rikosdraamasarja, joka perustuu James Runcien The Grantchester Mysteries -rikosromaaneihin. Sarjan pääosaa, pastori Sidney Chambersia näyttelee James Norton. Grantchester sijoittuu 1950-luvulle. Grantchester alkoi ITV-kanavalla Isossa-Britanniassa vuoden 2014 syksyllä. Suomessa sarjaa on esittänyt Yle TV1. ==Juoni== Anglikaanisen kirkon pappi Sidney Chambers asuu 1950-luvun pienessä Grantchesterin kylässä Cambridgeshiren kreivikunnassa. Sidney on traumatisoitunut toisessa maailmansodassa ja kärsii alkoholiogelmasta. Ihmiset uskoutuvat nuorelle pastorille, ja tämän takia hän saa tietoonsa myös asioita, jotka eivät kestä päivänvaloa. Sidney ystävystyy paikallisen rikostutkijan, komisario Geordie Keatingin (Robson Green) kanssa ja auttaa häntä kylässä tapahtuneiden murhien ratkaisussa. == Näyttelijät == === Nykyiset === === Entiset === Lähteet: == Lähteet == == Aiheesta muualla == * Sarja Ylen sivuilla * ITV press pack * The Grantchestermysteries.com Luokka:2010-luvun brittiläiset rikossarjat Luokka:2020-luvun rikossarjat Luokka:Brittiläiset draamasarjat Luokka:ITV:n televisio-ohjelmat Luokka:Päihdeaiheiset elokuvat
Robson Green

Robson Green (s. 18. joulukuuta 1964 Dudley, Northumberland, Englanti, Iso- Britannia) on brittiläinen näyttelijä, laulaja, lauluntekijä ja juontaja. Green tunnetaan parhaiten Dave Tuckerin roolista sarjassa Soldier Soldier (1991–1995), tohtori Tony Hillin roolista sarjassa Murha mielessä (Wire in the Blood, 2002–2008), Jimmy Powellin roolista sarjassa Sairaalaelämää (Casualty, 1989–1992) sekä komisario Geordie Keatingin roolista sarjassa Grantchester (2014–). Vuosina 2013–2015 hän näytteli sotadraamassa Strike Back. Lisäksi hän on toiminut juontajana luonto-ohjelmissa Extreme Fishing with Robson Green, Robson's Extreme Fishing Challenge, sekä Tales from Northumberland with Robson Green. Green lauloi 1990-luvulla yhtyeessä Robson & Jerome. Luokka:Brittiläiset näyttelijät Luokka:Brittiläiset laulajat Luokka:Brittiläiset laulaja-lauluntekijät Luokka:Vuonna 1964 syntyneet Luokka:Elävät henkilöt
Uskonto Virossa

Viro on yksi maailman vähiten uskonnollisista valtioista. Vain 14 % väestöstä pitää uskontoa merkittävänä osana päivittäistä elämäänsä. Suurin osa uskonnollisesta väestönosasta on kristittyjä, ja he jakautuvat vielä 90 eri liikkeeseen. Suurin osa Viron kristityistä on kuitenkin ortodoksikristittyjä tai luterilaisia. Ringo Ringveen mukaan uskonnolla ei koskaan ole ollut tärkeää roolia niin Viron "poliittisella kuin ideologisellakaan sotatantereella" ja että "1930-luvun lopulla vallinneet ajatukset valtion ja kirkon läheisemmistä suhteista päättyivät vuoden 1940 neuvostomiehitykseen". Sen lisäksi hän toteaa "uskonnollisten traditioiden kadonneen useimmista perheistä" Neuvostoliiton valtioateismin seurauksena. Ennen toista maailmansotaa virolaisista noin 80 % oli protestantteja ja suurin osa heistä luterilaisia. Vuosien 2001 ja 2011 väestönlaskentojen välillä Virossa elävien ortodoksikristittyjen määrä ylitti luterilaisten määrän ja ortodoksisesta kirkosta tuli maan suurin kristillinen kirkkokunta. Kantavirolaisten keskuudessa luterilaisella kirkkokunnalla on kuitenkin yhä eniten kannattajia ja ortodoksisuutta harjoittaa lähinnä vironvenäläinen vähemmistö. Vuoden 2011 väestönlaskennan mukaan Viron asukkaista 54 % ei koe yhteyttä mihinkään uskontoon, 16 % on ortodoksikristittyjä ja 10 % luterilaisia. == Katso myös == *Viron evankelis-luterilainen kirkko *Islam Virossa == Lähteet == *
Kõpu

Kõpu on pienkauppala ja entinen kunta Virossa Viljandimaan maakunnassa. Pienkauppala sijaitsee Põhja-Sakalan kunnassa parikymmentä kilometriä Viljandista länteen. Viron kuntauudistuksen osana 21. lokakuuta 2017 Kõon, Kõpun ja Suure-Jaanin kunnat sekä Võhman kaupunki yhdistyivät uudeksi Põhja- Sakalan kunnaksi.Põhja-Sakala vald on sündinud - 21. oktoobril 2017 == Entinen kunta == Kõpun kunta sijaitsi Viljandimaan länsiosassa Viljandin länsi- ja Pärnun itäpuolella. Kunnassa oli arviolta 633 asukasta (vuonna 2016) ja sen pinta-ala oli 258,95 neliökilometriä. Kuntaan kuului Kõpun pienkauppala (alevik) ja yhdeksän kylää: Iia, Kuninga, Laane, Punaküla, Supsi, Seruküla, Tipu, Uia ja Vanaveski. === Väestö === Vuonna 2011 Kõpun kunnassa oli 704 asukasta, joista 687 (97,6 %) oli virolaisia, 6 (0,9 %) venäläisiä ja 9 (1,3 %) muita kansallisuuksia. == Kuvia == Tiedosto:Kõpu kirik 2012.jpg|Kõpun kirkko. Tiedosto:Kõpu kalmistu, 2014.jpg|Kõpun hautausmaa. Tiedosto:Suure-Kõpu mõisa peahoone, 2014 03.jpg|Suure-Kõpun kartanon päärakennus. == Lähteet == == Aiheesta muualla == Luokka:Põhja-Sakala Luokka:Viron entiset kunnat
Civiasco

Civiasco on kunta Pohjois-Italiassa Vercellin maakunnassa Piemonten alueella. Civiascon naapurikunnat ovat Arola, Cesara, Madonna del Sasso ja Varallo. == Tunnettuja civiascolaisia == * Emma Morano == Lähteet == Luokka:Vercellin maakunnan kunnat
Suure-Jaani (kunta)

Suure-Jaanin kunta () on entinen kunta Virossa Viljandimaan maakunnassa. Se sijaitsi maakunnan pohjoisosassa Viljandin pohjoispuolella. Kunnassa oli arviolta 5 248 asukasta (vuonna 2016) ja sen pinta-ala on 742,67 neliökilometriä. Suure-Jaanin kunta muodostettiin 21. lokakuuta 2005, kun aiempi Suure-Jaanin kunta, Suure-Jaanin kaupunki, Olustveren kunta ja Vastemõisan kunta liittyivät yhteen. Vuoden 2017 kuntauudistuksessa Võhman kaupunki sekä Kõon, Kõpun ja Suure-Jaanin kunnat yhdistettiin uudeksi Põhja- Sakalan kunnaksi. Kuntaan kuuluivat Suure-Jaanin epäitsenäisen kaupungin (vallasisene linn) lisäksi Olustveren pienkauppala (alevik) ja 46 kylää: Aimla, Arjadi, Epra, Ilbaku, Ivaski, Jaska, Jälevere, Kabila, Karjasoo, Kerita, Kibaru, Kildu, Kobruvere, Kootsi, Kuhjavere, Kuiavere, Kurnuvere, Kõidama, Kärevere, Lahmuse, Lemmakõnnu, Lõhavere, Metsküla, Mudiste, Munsi, Mäeküla, Navesti, Nuutre, Paelama, Põhjaka, Päraküla, Reegoldi, Riiassaare, Rääka, Sandra, Sürgavere, Taevere, Tällevere, Tääksi, Vastemõisa, Vihi, Võhmassaare, Võivaku, Võlli, Ülde ja Ängi. ==Väestö== Vuonna 2011 Suure-Jaanin kunnassa (Suure-Jaanin epäitsenäinen kaupunki mukaan lukien) oli 5 202 asukasta, joista 5 112 (98,3 %) oli virolaisia, 36 (0,7 %) venäläisiä ja 51 (1,0 %) muita kansallisuuksia. == Kuvia == Tiedosto:Lahmuse manor house.JPG|Lahmusen kartano Tiedosto:Olustvere mõisa viinavabrik ja härjatall.JPG|Olustveren kartanon rakennuksia Tiedosto:Suure-Jaani kirik 2.JPG|Suure-Jaanin kirkko == Lähteet == == Aiheesta muualla == Luokka:Põhja- Sakala Luokka:Viron entiset kunnat
Sabbia

Sabbia on kunta Pohjois-Italiassa Vercellin maakunnassa Piemonten alueella. Sabbian naapurikunnat ovat Cravagliana, Valstrona ja Varallo. == Lähteet == Luokka:Vercellin maakunnan kunnat
Aleksander Tõnisson

Aleksander Tõnisson, VR I/1 (17. huhtikuuta 1875 Härjanurme – 30. kesäkuuta 1941 Tallinna, Viro) oli virolainen sotilaskomentaja (kenraalimajuri) Viron vapaussodan aikana. Tõnisson valmistui 1899 Vilnan sotilasakatemiasta. Hän osallistui vapaaehtoisena Venäjän-Japanin sotaanShingo Masunaga The Inter-War Japanese Military Intelligence Activities in the Baltic States: 1919-1940 väitöskirja, Turun yliopisto ja ensimmäiseen maailmansotaan. Vuonna 1917 hän oli mukana muodostamassa Viron kansallisia yksiköitä ja komentaja 1. Viron rykmentissä, joka osallistui Riian rintaman taisteluun. Hän pakeni 1918 Saksan miehitystä Suomeen, palasi syksyllä Viroon, ja hänestä tuli Viron 1. divisioonan komentaja. Viron vapaussodassa Tõnisson taisteli menestyksekkäästi Virun rintamalla. Sodan päätyttyä hän toimi kaksi kertaa puolustusministerinä, ensin Jaan Tõnissonin hallituksessa 1920, sitten Konstantin Pätsin hallituksessa 1933. Pätsin kaappauksen jälkeen 1934 hän joutui jäämään eläkkeelle armeijasta ja oli Tarton kaupunginjohtaja 1934–1939 ja Tallinnan ylipormestari 1939–1940. Neuvostoliittolaiset miehitysviranomaiset pidättivät 1940 Tõnissonin ja teloittivat hänet seuraavana vuonna. ==Kunnianosoitukset== * Vladimirin ritarikunnan ritarimerkki, 4. luokka; ansiokkaasta palvelusta * Vapauden risti, 1. luokka, 1. aste. * Kotkaristin ritarikuntnan komentaja ==Lähteet== * Ülo Kaevats ym. Eesti entsüklopeedia 14. Tallinn: Eesti Entsüklopeediakirjastus, 2000 ISBN 9985-70-064-3 ===Viitteet=== Luokka:Riigikogun jäsenet Luokka:Tallinnan kaupunginjohtajat Luokka:Tarton kaupunginjohtajat Luokka:Virolaiset kenraalit Luokka:Viron puolustusministerit Luokka:Virolaiset teloitetut Luokka:Stalinin vainoissa kuolleet Luokka:Vuonna 1875 syntyneet Luokka:Vuonna 1941 kuolleet
Viljandi (kunta)

Viljandin kunta () on kunta Viron Viljandimaan maakunnassa. Kunnassa on noin 14 000 asukasta. == Sijainti == Kunta rajoittuu lännessä Mulgiin ja Põhja- Sakalaan, pohjoisessa Põltsamaahan, idässä Tartuun, Elvaan ja Võrtsijärveen sekä etelässä Tõrvaan. Viljandin kaupunki sijaitsee Viljandin kunnan ympäröimänä alueen keskellä. == Historiaa == Viljandin kunta perustettiin 5. marraskuuta 2013, kun Paistun, Pärstin, Saarepeedin ja Viiratsin kunnat liittyivät yhteen. == Hallinto == Vuoden 2017 kuntauudistuksessa Kolga-Jaanin ja Tarvastun kunnat liittyivät Viljandiin. Kunta muodostuu Kolga-Jaanin, Mustlan, Ramsin ja Viiratsin pienkauppaloista (alevik) sekä 126 kylästä (küla). Kunnan keskuspaikka on Viljandin kaupunki. == Liikenne == Rautatie Tallinnasta Viljandin kaupunkiin kulkee Viljandin kunnan poikki. == Kuvia == Tiedosto:Loodi mõisa peahoone.jpg|Loodin kartano Tiedosto:Pärsti mõisa tuuleveski varemed.jpg|Pärstin kartanon tuulimyllyn rauniot Tiedosto:Viiraldi.JPG|Viiraltin tammi == Lähteet == == Aiheesta muualla == *
Willian José

Willian José da Silva, yleensä vain Willian José (s. 23. marraskuuta 1991 Porto Calvo, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Real Betisia ja on pelipaikaltaan hyökkääjä. == Seurajoukkueura == 30\. heinäkuuta 2015 Willian José siirtyi yksivuotisella lainasopimuksella Las Palmasiin, joka oli noussut maan pääsarjaan Primera Divisióniin ensimmäistä kertaa 13 vuoteen.El delantero Willian José llega cedido hasta final de temporada UD Las Palmas. Viitattu 22.12.2016. Ensimmäisen maalinsa joukkueessa hän teki 12. joulukuuta 2015 kotiottelussa Real Betisia vastaan. Useiden lainasopimuksien jälkeen, 31. heinäkuuta 2016 Willian José teki viisivuotisen sopimuksen baskiseura Real Sociedadin kanssa.Principio de acuerdo para el traspaso de Willian José Real Sociedad. Viitattu 22.12.2016. 21\. syyskuuta 2016 hän teki kaksi maalia ottelussa vanhaa seuraansa Las Palmasia vastaan. == Lähteet == == Aiheesta muualla == * Willian Josén tilastot Soccerway-sivustolla Luokka:Brasilialaiset jalkapalloilijat Luokka:Vuonna 1991 syntyneet Luokka:Elävät henkilöt
Suzuki Celerio

Suzuki Celerio on Suzukin vuodesta 2014 lähtien valmistama A-segmentin henkilöautomalli, joka korvasi Euroopassa Suzuki Splashin ja Alton. Malli esiteltiin Geneven autonäyttelyssä maaliskuussa 2014. Vuoden 2014 Euro NCAP -kolaritestistä Celerio sai tulokseksi kolme tähteä viidestä. Euroopassa ainoa moottorivaihtoehto on kolmesylinterinen 1,0-litrainen (67 hv) bensiinimoottori. Ainoastaan Intiassa saatavana on myös kaksisylinterinen 0,8-litrainen (47 hv) dieselmoottori. == Lähteet == == Aiheesta muualla == Celerio Luokka:A-segmentin autot Luokka:2010-luvun autot Luokka:2020-luvun autot
Piilomaan pikku aasi

Piilomaan pikku aasi on televisiosarja, joka perustuu Lea Pennasen kirjaan Piilomaan Pikku Aasi. Se on klassinen satu hyvästä ja pahasta. Piilomaa-sarjan hahmoja ovat Pikku Aasi, Korppu-koira, Pikimusta kissa, Lasse Lämppä, Aasi Isaskar ja muut eläinsankarit. Se on pienen aasinpojan kasvutarina. Kuvat on piirtänyt sekä kirjaan että sarjaan Maija Karma ja musiikin säveltänyt Lucjan Czaplicki. Lukijana toimii Irma Tanskanen. ==Jaksot== # Piilomaa # Pikimusta kissa # Hotelli Huvitus huiputus # Lasse Lämppä # Väräjävän lyhdyn majatalo # Prinssiaasi # Kavaltaja # Mitä on tapahtunut? # Urotyö # Ruusujäljet # Päällikkö # Peilivuoren salaisuus # Aasi Isaskarin oveluus # Eläköön Aasiprinssi # Nenän edestä # Apuun! # Hihihi-rannikon vaara # Luja luottamus # Suuri taistelu # Aasiruhtinaan paluu == Tekijät == * Lukija: Irma Tanskanen * Käsikirjoittaja: Lea Pennanen * Kuvittaja: Maija Karma * Musiikki: Lucjan Czaplicki * Tehosteet: Raimo Minkkinen, Seppo Rapeli * Kuvaussihteeri: Kristiina Karhu * Ohjaaja: Reijo Miettinen == Lähteet == * Yle Elävä Arkisto: Eläköön Piilomaan Pikku Aasi * Yle Areena * Piilomaan pikkuaasi Ritva- tietokanta Luokka:Pikku Kakkosen ohjelmat
Ragnarok Juletide

Ragnarok Juletide on 7. marraskuuta 2014 Spinefarm Recordsin julkaisemana ilmestynyt Raskasta joulua -projektin albumi. Sillä suomalaiset rock- ja metallimuusikot esittävät uudelleensovitettuja versioita joululauluista. Se on neljäs projektin julkaisema levy. Levy on projektin ensimmäinen englanninkielinen levy. Se sijoittui Suomen albumilistalla 43:nneksi. == Kappaleet == # # - Marco Hietala # - Jarkko Ahola, Juha-Pekka Leppäluoto # - Marco Hietala, Tony Kakko, Jarkko Ahola, Juha-Pekka Leppäluoto # - Juha-Pekka Leppäluoto # - Elize Ryd, Tony Kakko # - Jarkko Ahola # - Jarkko Ahola # - Tony Kakko # - Marco Hietala # # - Elize Ryd, Marco Hietala == Arvostelut == * We Love Metal: * Metal Imperium: * New Noise Magazine: * Metal Rules: * Planetmosh: * Mesta.com: positiivinen. == Lähteet == == Aiheesta muualla == * * Luokka:Raskasta joulua -albumit Luokka:Vuoden 2014 joulualbumit
Jalkapallon Suomen Cup 2017

Jalkapallon Suomen Cup 2017 on 63. kerran järjestettävä Suomen Cup. Cupiin saivat osallistua Palloliiton jäsenseurojen aikuisten joukkueet, jotka osallistuvat liiton tai piirien viralliseen kilpailutoimintaan, ei kuitenkaan JKKI-joukkueet. Suomen Cup alkoi kauden 2016 aikana ja päättyy finaaliin syksyllä 2017. Ensimmäistä kertaa cupissa pelataan lohkovaihe, johon osallistuvat kahden korkeimman sarjatason joukkueet, kauden 2016 kakkosen nousukarsintaan osallistuneet joukkueet sekä alkukierroksilta jatkoon edenneet joukkueet siten, että lohkovaiheessa on mukana 30 joukkuetta. Lohkovaihe pelataan tammi-maaliskuussa 2017.https://www.palloliitto.fi/uutiset/suomen- cup/miesten-suomen-cup-uuteen-aikaan ==Kierrokset ja joukkueet== Kierros Pelipäivät Joukkueet 1\. kierros 16.7.–7.8.2016 12 2\. kierros 1.8.–28.8.2016 64 3\. kierros 2.9.–2.10.2016 32 4\. kierros 5.10.–16.10.2016 14 5\. kierros 14.10.–23.10.2016 8 Lohkovaihe 20.1.–7.3.2017 30 Puolivälieräkarsinta 11.–13.3.2017 6 Puolivälierät 18.–19.3.2017 8 Välierät 1.4.2017 4 Finaali 23.9.2017 2 ==1. kierros== == 2. kierros == == 3. kierros == == 4. kierros == == 5. kierros == == Lohkovaihe == Lohkovoittajat etenevät suoraan puolivälieriin. Toiseksi sijoittuneet ja paras kolmanneksi sijoittunut karsivat puolivälieräpaikasta. === Lohko A === === Lohko B === === Lohko C === === Lohko D === === Lohko E === ==Pudotuspelit== ===Turnauspuu=== === Puolivälieräkarsinta === === Puolivälierät === === Välierät === === Loppuottelu === {| style="font-size: 90%" cellspacing="0" cellpadding="0" GK 33 Mihkel Aksalu (c) DF 2 Joel Mero DF 4 Richard Dorman DF 5 Dani Hatakka DF 18 Jarkko Hurme DF 8 Johannes Laaksonen MF 24 Obed Malolo MF 6 Matej Hradecky MF 58 Mehmet Hetemaj FW 80 Erfan Zeneli FW 10 Billy Ions FW 37 Aristote Mboma Vaihtopelaajat: Vaihtopelaajat: Vaihtopelaajat: GK 31 Paavo Valakari DF 3 Marc Vales DF 7 Timo Tahvanainen DF 14 Kaine Sheppard DF 15 Matti Klinga MF 26 Jesse Sarajärvi FW 99 Vahid Hambo Päävalmentaja: Päävalmentaja: Päävalmentaja: Brian Page Brian Page Brian Page Brian Page == Parhaat maalintekijät == Kahdeksan maalia * Juho Patola (P-Iirot) * Toni Tuominen (HauPa) Seitsemän maalia * Abasi Bachu (Finnkurd) * Christian Eissele (Jaro) * Akseli Pelvas (HJK) Kuusi maalia * Samuel Chidi (Legirus Inter) * Mehmet Hetemaj (SJK) * Aatu Kujanpää (SJK Akatemia) * Mikko Mutka (MP) * Simo Roiha (RoPS) Viisi maalia * Oskar Björn (PeFF) * Timo Furuholm (Inter) * Zakaria Kibona (Legirus Inter) * Matias Kyttä (MP) * Juuso Liukkonen (MP) * Timo Lumivaara (SexyPöxyt) * Alfredo Morelos (HJK) * Niilo Mäenpää (Haka) * Gbolahan Salami (KuPS) * Joonas Vahtera (VPS) * Antti Ulmanen (Klubi 04 / HIFK) Neljä maalia * Elias Ahde (SJK) * Rafel Barkho (Takinkääntäjät) * Solomon Duah (KuPS) * Lucas García (Inter) * Alban Hajrizi (Finnkurd) * Joakim Häggblom (Jaro) * Matti Kaipio (NJS) * Giórgos Katídis (Jaro) * Aydarus Muse (ToTe) * Petteri Pietola (AC Oulu) * Miro Schwalenstöcker (KPV) * Mathias Smeds (PeFF) * Urban Snellman (PeFF) * Dritan Stafsula (HauPa) * Filip Valenčič (PS Kemi) * Esa-Pekka Vartiainen (Kings Kuopio) * Sami Viljanen (SJK Akatemia) ==Lähteet== Luokka:Suomen Cup Suomen Cup
Mevlüt Mert Altıntaş

Mevlüt Mert Altıntaş (24. kesäkuuta 1994 Söke, Turkki – 19. joulukuuta 2016 Ankara, Turkki) oli turkkilainen poliisi, joka surmasi Venäjän Turkin- suurlähettilään Andrei Karlovin valokuvanäyttelyn avajaisissa Ankarassa. == Elämä == Altıntaş syntyi keskituloiseen perheeseen Söken kaupungissa, Aydınin provinssissa vuonna 1994. Hänen vanhempansa Israfil ja Hamidiye Altıntaş työskentelivät kangastehtaassa ja naapurit kuvailivat perhettä ”aivan tavallisiksi ihmisiksi”. Yksi Altıntaşien naapureista kertoi, ettei heillä koskaan ollut mitään ongelmia keskenään. Kun Mevlüt Altıntaş muutti Ankaraan, hän liittyi paikallisiin poliisivoimiin. == Andrei Karlovin murha == 19\. joulukuuta 2016 Altıntaş käveli sisään Ankaran nykytaiteen keskukseen, jossa Venäjän Turkin-suurlähettiläs Andrei Karlov oli pitämässä puhetta näyttelyn avajaisten vuoksi. Mustaan pukuun pukeutunut Altıntaş vältti metallinpaljastimet näyttelyn sisäänkäynnillä näyttämällä poliisin virkamerkkinsä. Muutama minuutti myöhemmin Mevlüt Mert Altıntaş ampui Karlovia pistoolilla selkään yhdeksän kertaa. Ampuja huusi samalla: ”Allahu akbar”, ”Älkää unohtako Syyriaa, älkää unohtako Aleppoa!”, ”Kaikki, jotka osallistuvat tähän tyranniaan, pidetään vastuussa”. Altıntaş kuoli tulitaistelussa poliisin luotiin. Hänellä on kerrottu olleen yhteyksiä islamistiseen Al Nusra -järjestöön. == Lähteet == * * Luokka:Turkkilaiset murhaajat Luokka:Poliisit Luokka:Vuonna 1994 syntyneet Luokka:Vuonna 2016 kuolleet
Sounds Like Searchers

Sounds Like Searchers on brittiläisen The Searchers -yhtyeen vuonna 1965 julkaistu neljäs albumi. Sen pop rock -voittoinen materiaali koostuu yhtyeelle tyypillisesti pääosin lainakappaleista. Cover-versio LaVern Bakerin levytyksestä ”Bumble Bee” oli Searchersin viimeinen top 40 -hitti Yhdysvalloissa. Albumi ylsi Britanniassa listan kahdeksanneksi ja on siten yhtyeen viimeinen Britanniassa listoille noussut studiolevy. Yhdysvalloissa albumi julkaistiin nimellä The New Searchers LP. Kappalelistassa on yhden kappaleen ero; ”Let the Good Times Roll” on korvattu laululla ”What Have They Done to the Rain”. == Kappaleet == === Britannian-versio === A-puoli # # # # # # B-puoli # * # # # # # === Yhdysvaltain-versio === A-puoli # # # # # # B-puoli # * # # # # # == Kokoonpano == *Frank Allen – basso *Chris Curtis – rummut, laulu *John McNally – kitara, laulu *Mike Pender – kitara, laulu == Lähteet == Luokka:The Searchersin albumit Luokka:Vuoden 1965 albumit
Georg Hellat

Georg Hellat (4. maaliskuuta 1870 Puka, Liivinmaan kuvernementti – 21. elokuuta 1943 Tallinna, Viro) oli virolainen arkkitehti. Hänen merkkitöitään on virolaisten miesylioppilaiden seuran talo Tartossa. Hellat opiskeli Pietarissa Nikolai I:n mukaan nimetyssä teknillisessä koulussa. Hän valmistui 1900 ja työskenteli pietarilaisessa Karl Schmidtin toimistossa. Vuodesta 1909 hän työskenteli omissa nimissään. Hän teki suunnittelutöitä lähinnä Tartossa, Pärnussa ja Valgassa. Hellat oli ensimmäinen ammattimainen virolainen arkkitehti.History of the building, Valga Muuseum Hän oli Tallinnan ensimmäinen kaupunginarkkitehti 1913–1915. Hellatin puoliso oli virolainen laulaja ja laulupedagogi Ludmilla Hellat-Lemba (1879–1945)Opetaja.edu.ee (lähde ei kerro puolisoa). ==Suunnittelutöitä== === Tallinna === *Kalamaja Põhikool Tallinna, Vabriku tänav 18 (1915). *Tuletõrje maja Viru tänav 14, millele Hellat projekteeris 1922. aastal Vana-Viru tänavale ulatuva juurdeehitise; *Suur-Karja 19, virastotalo (1928); *Oru tänav 4 (1928), kirjeldatud kui juugendstiili "uusklassitsistlik variant". === Tartto === *EÜSi maja (1902) *Peetri kiriku kool ja kiriku kogudusemaja (1910) *Eesti Noorsoo Kasvatuse Seltsin tyttökoulu Jaan Tõnissoni 3 (1914), praegu Miina Härma Gümnaasium === Pärnu === *Pärnus juugendstiilis elamu Aia tänav 6 (1908) *Pärnu Endla Seltsi hoone eskiis (1909, talo valmistui 1911 ning hävis II maailmasõjas) === Valga === *Tütarlastegümnaasium Vabaduse tn 13 (1908) *Rahandusamet Aia tänav 18 (1908) *kauplusega üürimaja Vabaduse 26 (1908) *kauplusega üürimaja Vabaduse 5 (1910) *seuratalo Säde (1911), hiljem liideti juurde võõrastemaja (1913) *Reaalkool Kuperjanovi tn 10 (1915), uusklassinen *Algkool Lembitu tänav 2 (1924) ==Lähteet== Luokka:Virolaiset arkkitehdit Luokka:Vuonna 1870 syntyneet Luokka:Vuonna 1943 kuolleet
Kejsmolandsbackenin jätinkirkko

Kejsmolandsbackenin jätinkirkko on Pohjanmaalla Pedersören Purmossa sijaitseva jätinkirkko. == Sijainti == Jätinkirkko sijaitsee Purmon kirkosta 10,5 kilometriä eteläkaakkoon Edetissä olevalla Kejsmolandsbackenin mäellä 950 metriä Purmonjoesta länteen. Mäen 55 metrin korkeuskäyrän eteläpäässä sijaitsee selvästi hahmoteltavissa oleva jätinkirkko. == Jätinkirkko ja sen ympäristön kohteet == Mäen päällä sijaitsee kivistä puhtaaksi raivattu terassimainen alue, jota kiertää kivivalli. Vallin pituus on 28 metriä ja leveys 20 metriä. Vallien sisälle jäävä alue on 15 metriä pitkä ja 10 metriä leveä. Kivivallin leveys vaihtelee 3–5 metriä. Jätinkirkon pituusakseli suuntautuu 42° pohjoissuunnasta vastapäivään eli luoteeseen. Kivivallissa on kaksi matalampaa kohtaa, joita kutsutaan porteiksi. Toinen portti aukeaa jätinkirkon keskikohdasta katsoen 43° pohjoissuunnasta myötäpäivään eli koilliseen ja toinen portti aukeaa 320° pohjoissuunnasta myötäpäivään eli luoteeseen. Kivivallin ulkopuolelta on löytynyt kaksi kiviröykkiötä. Niitä arvellaan löytyvän vielä lisää. Kivivallin sisäpuolella on röykkiömäisiä muodostelmia ja niiden lisäksi havaittiin kaivettuja kohtia. Havaitut kohteet näkyivät selvästi vuonna 2008 tehdyn kulotuksen jälkeen. == Tutkimuksia == Vuonna 2008 jätinkirkon alueella suoritettiin tarkastus (Kaisa Lehtonen ja Pentti Risla), mutta kohdetta ei ole tutkittu kaivauksin. == Katso myös == * Jäknabackenin jätinkirkko on toinen purmolainen jätinkirkko, joka sijaitsee 5,8 kilometriä koilliseen. == Lähteet == == Aiheesta muualla == * * Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008 5–7 Luokka:Suomen jätinkirkot Luokka:Purmo Luokka:Pohjanmaan historia
Jakob Michelsen

Jakob Michelsen (s. 30. syyskuuta 1980) on tanskalainen jalkapallovalmentaja. Tammikuusta 2022 lähtien hän on toiminut norjalaisen HamKamin päävalmentajana. == Ura == Michelsen aloitti valmennusuransa vain 14-vuotiaana toimien TM Tønderin poikajoukkueiden valmentajana. Hän siirtyi vuonna 2001 Koldingin organisaatioon juniorivalmentajaksi ja edelleen IK Skovbakkeniin. Hän valmensi vuosina 2007–2009 Skovbakkenin naisten joukkuetta.Skovbakken-træner går i utide Michelsen jatkoi kuitenkin seuran palveluksessa valmentaen seuran miesten edustusjoukkuetta. Hän nosti seuran Tanskan 2. divisioonaan kaudella 2009/10.Skovbakken: Oprykningen er hjemm Tammikuussa 2011 Michelsen siirtyi Skovbakkenista Hobro IK:n peräsimeen.Hobro har præsenteret sin cheftræner Michelsen valmensi Hobroa hyvällä menestyksellä, kunnes siirtyi vuonna 2012 maanmiehensä Kim Poulsenin rekrytoimana valmentamaan Tansanian juniorimaajoukkueitta.Hobro-træner skal til Tanzania Maaliskuussa 2014 hän palasi kotimaahansa Skive IK:n päävalmentajaksi.Skive plukker træner i Tanzania Michelsen teki Skivessä loistavaa työtä ja nosti seuran 1. divisioonaan. Skive pelasi hänen alaisuudessaan ennätykselliset 18 perättäistä voitokasta ottelua. Kesällä 2015 Michelsen siirtyi Skivestä SønderjyskEn päävalmentajaksi.Sønderjyske har fundet Lars Søndergaards afløser Hän johdatti seuran historiallisesti Tanskan Superliigassa toiseksi. Sijoitus on seuran historian paras saavutus. Hänet palkittiin Tanskan vuoden parhaana valmentajana 2015. Michelsenin loistava työ eri seurojen päävalmentajana on nostanut hänet myös kansainväliseen maineeseen ja hän on saanut lempinimen "mini-Mourinho" taktisten näkemystensä vuoksi.A Coach Is Forging a New Path in Danish Soccer Marraskuun lopussa 2016 Michelsen allekirjoitti yllättäen kolmivuotisen sopimuksen Allsvenskan-seura Hammarby IF:n kanssa. Hän aloitti seuran päävalmentajana tammikuussa 2017.Jakob Michelsen ny huvudtränare i Hammarby Michelsen luotsasi Hammarbyn Allsvenskanissa edellisen kauden tavoin yhdeksänneksi. Tammikuussa 2018 Hammarby kertoi purkaneensa tanskalaisen sopimuksen.Jakob Michelsen lämnar Hammarby Kesäkuussa 2018 Michelsen palasi Tanskan Superliigan OB:n päävalmentajaksi.Ny trener for Grytebust Michelsen luotsasi OB:n debyyttikaudellaan viidenneksi, mikä jäi parhaaksi saavutukseksi seuran peräsimessä. Hän sai potkut maaliskuussa 2021, kun OB oli liigassa yhdeksäntenä.https://www.bold.dk/fodbold/nyheder/ob-bekraefter-jakob- michelsen-stopper-nu/ OB bekræfter: Jakob Michelsen stopper nu] Tammikuussa 2022 Michelsenistä tuli Norjan liigaan nousseen HamKamin päävalmentaja.HamKam bekrefter: Dette er klubbens nye hovedtrener == Lähteet == Luokka:Tanskalaiset jalkapalloilijat Luokka:Tanskalaiset jalkapallovalmentajat Luokka:Vuonna 1980 syntyneet Luokka:Elävät henkilöt
Hummuli

Hummuli on pienkauppala (alevik) ja entinen kunta Tõrvan kunnassa Valgamaan maakunnassa Virossa. Hummuli liitettiin vuoden 2017 kuntauudistuksessa osaksi uutta Tõrvan kuntaa vuoden 2017 lokakuussa, jolloin Hummulista tuli Tõrvan kuntaan kuuluva pienkauppala. == Entinen kunta == Hummulin kunta sijaitsi Valgamaan länsiosassa Valgan pohjois- ja Tõrvan eteläpuolella. Kunnassa oli vuonna 2016 arviolta 829 asukasta, ja sen pinta-ala on 162,73 neliökilometriä. Kuntaan kuului Hummulin pienkauppala (alevik) ja kahdeksan kylää: Aitsra, Alamõisa, Jeti, Kulli, Piiri, Puide, Ransi ja Soe. === Väestö === Vuonna 2011 Hummulin kunnassa oli 823 asukasta, joista 774 (94,0 %) oli virolaisia, 33 (4,0 %) venäläisiä ja 15 (1,8 %) muita kansallisuuksia. == Lähteet == == Aiheesta muualla == Luokka:Tõrva Luokka:Viron entiset kunnat
Palupera

Palupera oli kunta Virossa Valgamaan maakunnassa. Vuoden 2017 kuntauudistuksessa Paluperan kunta jaettiin kahtia: kylistä seitsemän liitettiin uuteen Otepään kuntaan ja seitsemän Tartumaalle perustettuun Elvan kuntaan. Paluperan kylä siirtyi Elvaan. == Entinen kunta == Kunta sijaitsi maakunnan koillisosassa Valgan koillis- ja Tarton lounaispuolella. Kunnassa oli arviolta 1 044 asukasta (vuonna 2016) ja sen pinta-ala on 123,29 neliökilometriä. Kuntaan kuului 14 kylää: Astuvere, Atra, Hellenurme, Lutike, Makita, Miti, Mäelooga, Neeruti, Nõuni, Palupera, Pastaku, Päidla, Räbi ja Urmi. === Väestö === Vuonna 2011 Paluperan kunnassa oli 1 373 asukasta, joista 1 275 (92,9 %) oli virolaisia, 75 (5,5 %) venäläisiä ja 24 (1,7 %) muita kansallisuuksia. == Kuvia == Tiedosto:Hellenurme mõisa vesiveski1.jpg|Hellenurmen kartanon vesimylly Tiedosto:Palupera park1.JPG|Paluperan kartanon puistoa Tiedosto:Palupera jaama ooteplatvorm.jpg|Paluperan rautatieasema == Lähteet == == Aiheesta muualla == Luokka:Otepää Luokka:Elva Luokka:Viron entiset kunnat
Puka

Puka on pienkauppala ja entinen kunta Virossa Valgamaan maakunnassa. Vuoden 2017 kuntauudistuksessa Pukan kunta jaettiin kahtia: Pukan pienkauppala ja 11 kylää liitettiin uuteen Otepään kuntaan ja kuusi Tartumaalle perustettuun Elvan kuntaan. Vuodesta 2017 alkaen Puka on ollut Otepään kuntaan kuuluva pienkauppala. == Entinen kunta == Kunta sijaitsi Valgamaan pohjoisosassa Valgan pohjois- ja Tõrvan itäpuolella Võrtsjärven rannalla. Kunnassa oli arviolta 1 573 asukasta (vuonna 2016) ja sen pinta-ala oli 200,75 neliökilometriä. Kuntaan kuului Pukan pienkauppala (alevik) ja 18 kylää: Aakre, Kibena, Kolli, Komsi, Kuigatsi, Kähri, Meegaste, Palamuste, Pedaste, Plika, Prange, Purtsi, Põru, Pühaste, Rebaste, Ruuna, Soontaga ja Vaardi. === Väestö === Vuonna 2011 Pukan kunnassa oli 1 527 asukasta, joista 1 497 (98,0 %) oli virolaisia, 18 (1,2 %) venäläisiä ja 12 (0,8 %) muita kansallisuuksia. == Kuvia == Tiedosto:Apteek-elamu Pukas Kesk 8.jpg|Pukan apteekki Tiedosto:Aakre mõisa tall-tõllakuur.jpg|Aakren kartanon rakennuksia Tiedosto:Puka raudteejaama peahoone.jpg|Pukan rautatieasema == Lähteet == == Aiheesta muualla == Luokka:Otepää Luokka:Elva Luokka:Viron kauppalat Luokka:Viron entiset kunnat
Afriqiyah Airwaysin lento 209

Afriqiyah Airwaysin lento 209 oli Afriqiyah Airwaysin Libyan sisäinen reittilento Sebhan lentoasemalta Tripolin kansainväliselle lentoasemalle. Lentoa operoinut Airbus A320-214 -matkustajalentokone kaapattiin 23. joulukuuta 2016, ja kone lensi kaappaajien vaatimuksesta Maltan kansainväliselle lentoasemalle, jossa kaappaajat antautuivat ja pidätettiin noin neljä tuntia laskeutumisen jälkeen. == Lentokone == Kaapattu kone oli elokuussa 2007 ensilentonsa lentänyt Airbus A320-214 (rekisteritunnus 5A-ONB, valmistenumero 3236). == Lento ja kaappauksen kulku == Afriqiyah Airwaysin operoima A320-214 nousi 23. joulukuuta 2016 noin kello 10.10 paikallista aikaa Sebhan lentoasemalta Libyan sisäiselle lennolle, jonka määränpäänä oli Tripolin kansainvälinen lentoasema. Koneessa oli seitsemän miehistön jäsentä ja 111 matkustajaa, joista 82 oli miehiä, 28 naisia ja yksi vauvaikäinen lapsi. Kaksi nuorta libyalaismiestä kaappasi koneen hieman ennen kuin kone ehti aloittaa laskeutumisen alkuperäiseen määränpäähän sen lentäessä lentopinnalla 340. Libyalaismiehet väittivät pitävänsä hallussaan käsikranaatteja, ja vaativat koneen lentämistä Maltalle. Miehistö noudatti vaatimusta, ja kone laskeutui kello 11.32 paikallista aikaa Maltan kansainväliselle lentoasemalle, ja rullasi kiitotien 23 päähän. Lentoasema suljettiin muulta liikenteeltä ja tuolloin saapumassa olleet lennot ohjattiin Sisilian lentoasemille. Lentokenttä avattiin liikenteelle uudestaan kello 12.43. Noin puolen tunnin sulkemisella oli lopulta vaikutuksia noin 44 lentoon. Kaappaajat vapauttivat matkustajat kolmessa erässä, ensimmäisten päästessä pois koneesta noin kello 13.50. Kaappaajat antautuivat myöhemmin iltapäivällä, ja poistuivat koneesta noin kello 15.40. Kaikki koneessa olleet selvisivät elossa kaappauksesta. Antautumisensa jälkeen kaappaajat pidätettiin. Libyan ulkoministeri Taher Siala mukaan kaappaajat olivat pyytäneet turvapaikkaa Maltalta. Maltan pääministeri Joseph Muscat kuitenkin kielsi väitteen todenperäisyyden. Reutersin tietojen mukaan toinen kaappaajista oli Libyan entisen hallitsijan Muammar Gaddafin politiikkaa kannattavan puolueen johtaja. Hän heilutti Gaddafin hallintokauden aikaista Libyan täysvihreää lippua koneen ovella ennen antautumistaan. Kaappauksessa käytetyt aseet paljastuivat myöhemmin toimimattomiksi jäljitelmiksi. Koneen matkustajat palasivat Tripoliin toisella Afriqiyah Airwaysin lennolla seuraavana päivänä, kaappaajien jäädessä kuulusteltavaksi Maltalle. == Lähteet == Luokka:Lentokonekaappaukset Luokka:Vuoden 2016 rikokset Luokka:Vuoden 2016 lento-onnettomuudet Lentokonekaappaus 2016 Luokka:Libyan historia
Netleyn linna

Netleyn linna on osa Henrik VIII:n rakennuttamaa rannikkolinnoitusten verkostoa. Se on luokiteltu Grade II* -luokan suojelukohteeksi. Linna sijaitsee noin 250 metriä lounaaseen Netleyn luostarista. Se oli miehitettynä vielä 1620-luvulla ja mahdollisesti vielä sisällissodan aikanakin, jolloin parlamentin joukkojen kapteeni Swaley valloitti linnan. Monarkian palauttamisen jälkeen se kävi tarpeettomaksi. Rakennus remonntoitiin perusteellisesti vuosina 1885-90 goottilaista tyylisuuntausta noudattaen. Linna ja maat myytiin huutokaupassa vuonna 1936 ja pari vuotta myöhemmin ne osti Middlesex County Council vanhainkodiksi, joka avattiin vuonna 1939. == Lähteet == Luokka:Hampshiren linnat Luokka:Grade II* -luokan rakennukset Englannissa
Eerik Juhananpoika Vaasa

thumb|Eerik Juhananpoika Vaasa Eerik Juhananpoika Vaasa, () (1470 − 8. marraskuuta 1520) oli ruotsalainen valtaneuvos, joka tunnetaan kuitenkin parhaiten Kustaa Vaasan isänä. Eerik Vaasan vanhemmat olivat Juhana Kristerinpoika Vaasa ja Birgitta Kustaantytär Sture. Eerikin äiti oli Sten Sture vanhemman sisar. Eerik meni oletettavasti 1490-luvun loppupuolella naimisiin Cecilia Maununtytär Ekan kanssa, ja sai hänen kanssaan kahdeksan lasta. Eerik mestattiin 8. marraskuuta 1520 Tukholman verilöylyssä, kun taas hänen vaimonsa ja tyttärensä Margareta, Märta ja Emerentia vangittiin. == Lapset == Eerik Vaasa sai vaimonsa Cecilia Ekan kanssa kahdeksan lasta, joista Märta ja Emerentia olivat kaksoissiskot. Hänellä saattoi myös olla avioton poika nimeltä Martin tai Mårten Knutsson Munk, joka toimi Tukholman kuninkaanlinnan kirjurina ja joka teloitettiin vuonna 1537 maanpetoksesta syytettynä. Cecilia Ekan kanssa: # Kustaa (12. toukokuuta 1496 – 29. syyskuuta 1560), sittemmin Ruotsin kuningas Kustaa Vaasa # Margareta (1497 – 31. joulukuuta 1536, Tallinna), kahdesti naimisissa # Johan (1499 – kuoli sairauteen) # Magnus (s. 1501 – k. sairauteen ennen vuotta 1529) # Anna (1503–1516), nunna tai ainakin kuoli Vadstenan luostarissa # Birgitta (1505 – kuoli nuorena) # Emerentia (1507–1522) # Märta (1507–1522) Mahdollisesti avioliiton ulkopuolisesta suhteesta: # Mårten Knutsson Munk (k. 1537) Jotkin lähteet mainitsevat Magnusin kuolinvuodeksi 1529, mutta Gillingstamin mukaan se ei voi pitää paikkansa, koska erään vuonna 1528 tapahtuneen perinnönjaon yhteydessä ainoaksi Kustaa Vaasan elossa olevaksi sisarukseksi mainittiin Margareeta. == Lähteet == Luokka:Tukholman verilöylyssä teloitetut Luokka:Ruotsalaiset aateliset Luokka:Valtaneuvokset Luokka:Vuonna 1470 syntyneet Luokka:Vuonna 1520 kuolleet
Jatuli (ryhmä)

Jatuli on epävirallinen stratigrafinen termi, joka viittaa Karjalaisten liuskealueiden kvartsiitteihin ja meta-areniitteihin sekä niihin liittyviin metavulkaniitteihin. Joskus jatuli- tai Jatulian-sanaa käytetään kuvaamaan näiden muodostumien kerrostumisjaksoa 2,3–2,1 miljardia vuotta sitten (vrt. Rhyacian). Jatuliryhmän päällä on Kaleva-ryhmän fylliitit ja dolomiitit. Jatulimuodostumat ovat syntyneet arkeeisen mantereen pinnalle purkautuneista laavoista ja niiden väliin kerrostuneista hiekkakivistä ja konglomeraateista. Jatulin nuorimman osan muodostavat syvänveden sedimentit kuten dolomiitit ja savikivet, joiden lomassa esiintyy varhaisimpia merkkejä elämästä Maapallolla kuten stromatoliitteja ja mustaliuskeita (ns. Meri-Jatuli 2,1–2,06 mrd vuotta sitten). Jatulin tyyppiesimerkkejä ovat Pohjois-Suomen liuskealueen kvartsiitti- ja vihreäkivimuodostumat Kuusamossa ja Kemissä kuten Rukatunturin muodostuma. == Lähteet == Luokka:Suomen geologia Luokka:Vulkanologia Luokka:Sedimenttikivilajit
Kuhmukääpä

Kuhmukääpä (Phellinus punctatus syn. Fomitiporia punctata) on Euraasiassa lehtipuilla tavattava kääpälaji, jonka on alun perin tieteelle kuvannut suomalainen mykologi Petter Karsten. Lajia tavataan etenkin pajuilla, erityisesti raidalla. Muita isäntäpuita ovat ainakin tuomi, pihlaja ja pähkinäpensas. Sitä on tavattu myös katajalla. Laji tuhoaa eläviäkin puita, mutta lahottaa erityisesti kuollutta puuainesta valkolahona. Itiöemä on aina kokonaan pinnanmyötäinen eli resupinaattinen eli se ei muodosta "lakkia" yläpintoineen. Pillistöä kuvataan lähinnä kanelinruskeaksi ja vuosirenkaalliseksi, ja se voi tulla parin sentin paksuiseksi. Pillejä on noin viisi kappaletta millimetrillä. Arinakääpiä jaettaessa alasukuihin kuhmukääpää on kaavailtu mikroskooppisten ominaisuuksiensa ja DNA-analyysien perusteella sukuun Fomitiporia. == Lähteet == Luokka:Metsätuhot Luokka:Arinakäävät Luokka:Valkolahosienet
Nabaami

Nabaami eli etyleenibis(ditiokarbamiinihapon) natriumsuola (C4H6S4N2Na2) on orgaaninen yhdiste. Yhdistettä käytetään maataloudessa sekä teollisuudessa sienten, bakteerien ja levien kasvua estävänä aineena. ==Ominaisuudet== Huoneenlämpötilassa nabaami on väritöntä kiteistä ainetta. Yhdiste liukenee veteen, mutta on liukenematonta moneen orgaaniseen liuottimeen. Aine on laajakirjoinen fungisidi ja tehoaa muun muassa Phytophthora-, Aspergillus- ja Fusarium-suvun homeisiin. Luonnossa nabaami hajoaa myrkylliseksi ja mahdollisesti karsinogeeniseksi etyleenitioureaksi. ==Valmistus ja käyttö== Nabaamia valmistetaan etyleenidiamiinin, hiilidisulfidin ja natriumhydroksidin välisellä reaktiolla. Nabaamia voidaan käyttää fungisidina maataloudessa vihannes- ja hedelmäviljelmillä. Se on myrkyllistä kasveille, minkä vuoksi se levitetään maaperään eikä kasvien lehdille. Teollisuudessa nabaamia käytetään estämään biofilmejä muodostavien bakteerien ja levien kasvua vesitankeissa ja putkistoissa. Nabaamia käytetään myös muiden bisditiokarbamaattifungisidien, esimerkiksi manebin, mankotsebin ja tsinebin valmistukseen. ==Lähteet== Luokka:Sienentorjuntamyrkyt